מדר הצטרף לסגל המורחב של נבחרת ישראל
דודו לסיגל: "במשחק את הכי קמצנית"
קטש בחר 30 שחקנים לקראת חלון מוקדמות גביע העולם
רועי כהן 22.01.19 - 09:51
תגיות: נבחרת ישראל בכדורסל
ים מדר הצטרף היום (שני) לסגל של 30 שחקנים שקיבלו זימון ראשוני לקראת החלון השישי והאחרון של נבחרת ישראל במסגרת מוקדמות גביע העולם, בו תפגוש את גרמניה בהיכל קבוצת שלמה ב-21.2 ותצא למשחק חוץ בבלגרד נגד סרביה כעבור שלושה ימים.
מדר, שהצטיין בדרבי האחרון בו הפועל גברה על מכבי ת"א עם 6 נקודות ופעולות חשובות בהארכה, שיחק בקיץ האחרון עם נבחרת הנוער. בקיץ הקרוב צפוי להיות חלק מנבחרת העתודה באליפות אירופה שתתקיים בארץ ביולי.
זהו זימון ראשוני בלבד ובהמשך יקבלו שחקנים מתוך הרשימה הזו למשחקיים והאימונים שיפתחו ביום שני ה-18.2. לסגל הרחב הזה זומנו ארבעה שחקנים מהליגה הלאומית, מייקל בריסקר וגיל בני שזכו עם נבחרת העתודה האחרונה באליפות אירופה, דניאל קופרברג שזומן כבר בפעם השנייה ורומן סורקין. אור לאומי קיבל גם הוא זימון בכורה.
שאר הסגל: גיא פניני, טי.ג'יי קליין, ג'ייק כהן, יובל זוסמן, ג'ון דיברת'לומיאו, דני אבדיה, נמרוד לוי, בר טימור, תמיר בלאט, אלכס צ'וברביץ', תומר גינת, עידן זלמנסון, רפי מנקו, חואקין שוכמן, נתנאל ארצי, בן אלטיט, גולן גוט, אדם אריאל, איתי שגב, איגור קולשוב, עוז בלייזר, יפתח זיו, גל מקל, שון דוסון.
כפי שפורסם בערוץ הספורט, שחקני מכבי ת"א יצטרפו רק למשחק השני של הנבחרת, נגד סרביה בבלגרד.
נציגי העתודה בסגל המורחב (צילום: אלן שיבר)